**ЧРЕЗ ПРЕДСЕДАТЕЛЯ НА НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**Г-ЖА НИКОЛИНА АНГЕЛКОВА**

**МИНИСТЪР НА ТУРИЗМА**

**ВЪПРОС**

От Кристиан Вигенин, народен представител от 1-ви Благоевградски МИР

Съгласно чл.90, ал.1, от Конституцията на Република България и чл.92, ал. 1 от ПОДНС отправям въпрос

**ОТНОСНО:** Предоставяне на некатегоризирани стаи през интернет-платформи.

**Уважаема госпожо Министър,**

При срещите ми с представители на хотелиерския бизнес в Благоевградска област бях информиран за нелоялна конкуренция при предоставянето на туристически продукт през интернет-платформи. Става дума за продажбата на нощувки в некатегоризирани стаи, като по този начин се подбива цената, често се предлага некачествена услуга, а страничен ефект е и реализирането на загуби за общинския и съответно държавния бюджет,

В тази връзка бих искал да попитам следното:

Информирано ли е Министерството на туризма за този проблем и какви мерки смята да предприеме за ограничаване на предоставянето на некатегоризирани стаи през интернет платформи.

*Моля отговорът да бъде в писмен вид.*

**Кристиан Вигенин**